André & Bekkie Olivier – Troue van die jaar kompetisie
André & Bekkie Olivier
30 Maart 2019 sal ALTYD ‘n dag wees wat ons in ons harte sal koester! Hierdie was nie net ons troudag nie, maar die begin van ons lewens saam as man en vrou! Hierdie was ‘n baie spesiale dag, ons was omring met vriende en familie wat ons so baie lief het. As man en vrou deel ons graag hierdie spesiale dag met die wêreld. Ons troue was perfek, nie net omdat alles pragtig was nie maar ook omdat ons, ons liefde aan mekaar belowe het! Ons gunsteling deel van ons troue was toe daardie kerkdeure oopgaan en ons mekaar sien, maar die beste deel was om daar uit te stap as man & vrou.
Dit was absoluut ‘n dag soos geen ander, ons troue het ons lekker besig gehou aangesien ons so baie dinge self gedoen het, nie omdat ons moes nie maar omdat ons so graag wou! Dit was absoluut besonders om die Vrydagaand almal saam aan die spesiaalste dag van ons lewens te werk en iets wat ek altyd sal koester.
My liewe Ma (bruid se ma) het alles gedoen, van blomme rangskik tot die mooiste trourok waarin ek kon trou! Hoe lucky is ek nie! Hierdie het haar dalk so paar jaar ouer gemaak maar was beslis die moeite werd want alles was pragtig en niemand sou dit beter na my smaak kon doen nie!
As man en vrou sien ons hierdie as ‘n nuwe avontuur saam, ons geniet nuwe dinge en sien vreeslik uit daarna om hierdie met almal te deel. Moeilik om so groot gebeurtenis is so kort stukkie op te som!
Dankie vir hierdie geleentheid om in te skryf vir hierdie kompetisie. Stem vir ons asbbbbbbb. #couplegoals
Liefde Bekkie & Andre
Dekor: a & e wedding and function decor
Fotograaf: JC Click
Hare: MG Professional
Huweliksbevestiger: Ds. Paul Grobler
Trouring: Cut Price Jewelers
Venue: Vintage Yard Wedding Venue
Paartjie se verblyf: Vintage Yard Wedding Venue
Huwelik kontrak: Van Heerden & Van Staden
Wittebrood plek: Phi Phi Island Beach Resort